སྟེགས་མདོའི་སྟོང་ཐུན་ཉི་ཟླའི་འོད་ཟེར།
སྟེགས་མདོའི་ཕྲིན་ལས་ནམ་མཁའི་མཐའ་དང་མཉམ། །
རྒྱ་ཡི་ཡུལ་ན་སངས་རྒྱས་གཉིས་པར་གྲགས། །
སློབ་དཔོན་ཧུའི་ནིང་ཞབས་ལ་ཕྱག་འཚལ་ལོ།
༡ ཐོག་མར་གླེང་སློང་བ།
དེ་ཡང་འདི་ནས་གུས་པས་འབད་པ་བསྐྱེད་ནས་《རབས་དྲུག་སྟེགས་མདོ》འམ་《དམ་ཆོས་རིན་པོ་
ཆེ་སྟེགས་བུའི་མདོ་》འདི་ཉིད་བོད་ཡིག་ཏུ་བསྒྱུར་ཟིན་ཏེ་རང་རེ་ཁ་བ་ཅན་གྱི་བོད་སྐད་སྨྲ་བ་དག་གི་སྤྱན་
སྔར་དངོས་སུ་འབུལ་ལ་ཉེ་བའི་སྐབས་འདིར། ཐོག་མར་རྟ་རྒྱུག་པ་ལ་དཀྱུས་ཀྱི་ས་སྟོན་པ་ལྟ་བུའི་ཚུལ་
དུ་བསྟན་བཅོས་འདི་དང་འབྲེལ་བའི་བརྗོད་གཞི་ཁག་ཅིག་གི་ཐོག་ངོ་སྤྲོད་དང་དཔྱད་ཞིབ་ཅུང་ཟད་ཅིག་
བྱ་ཐུབ་ན། དེས་དོན་གཉེར་ཅན་རྣམས་ལ་བསྟན་བཅོས་འདིའི་ནང་དོན་དང་དེ་དང་རྗེས་སུ་འབྲེལ་བའི་
བསམ་གཏན་ཆོས་བརྒྱུད་ཀྱི་གྲུབ་མཐའ་སྤྱི་ཡོངས་ལ་གོ་རྟོགས་གང་ལེགས་ཆགས་རྒྱུར་ཆར་པ་ཆུ་གྲོགས་
སུ་འགྱུར་བར་དམིགས་ནས་གཤམ་གྱི་དོན་ཚན་འདི་དག་འབྲི་བ་ལ་ཞུགས་པ་ཡིན་ནོ། །
༢ ཅི་ཞིག་ལ་བསམ་གཏན་ཆོས་བརྒྱུད་ཟེར།
དེ་ཡང་བརྗོད་གཞི་འདི་ཉིད་གླེང་བ་ལ། ཐོག་མར་བསམ་གཏན་ཆོས་བརྒྱུད་ཅེས་པ་ཅི་ཞིག་ཡིན་
པ་རགས་རིམ་ཞིག་ནི་ངེས་པར་དུ་མི་རྟོགས་སུ་མི་རུང་བ་ཡིན་སྟེ། དེ་མ་རྟོགས་ན་དེ་དང་འབྲེལ་བའི་བརྡ་
ཆད་དང་བཞེད་པ་དེ་དག་གི་སྤུ་རིས་ཟིན་ཐབས་མེད། དེ་ཡང་བསམ་གཏན་པ་ཞེས་པ་ནི་རྒྱ་ནག་གི་ནང་
བསྟན་གྱི་གྲུབ་མཐའ་ཆེ་ཤོས་དེ་ཉིད་ཡིན་ཞིང་། རྒྱ་ནག་གི་སྐད་དུ་ཁྲན་#དང་། འཇར་པན་གྱི་སྐད་དུ་
ཟེན་ཞེས་འབོད། འདིའང་ལེགས་སྦྱར་སྐད་ཀྱི་ས་མ་ཏི་སྟེ། བསམ་གཏན་ཞེས་པའི་སྒྲ་ཟུར་ཆག་པ་ལས་
རྒྱ་སྐད་དུ་ཁྲན་༗དང་། འཇར་པན་པས་ཟེན་དུ་འབོད་པ་ཡིན་པས། འཇར་པན་གྱི་སྐད་དུའང་ཡི་གེ་ནི་
ཁྲན་#ཡིག་འདི་ཁོ་ན་ལས་གཞན་མིན་ལ། མདོར་ན། ཁྲན་ཙོང་W;ཞེས་པ་ནི་བསམ་གཏན་ཆོས་
བརྒྱུད་ཅེས་པའི་དོན་ཡིན་ནོ། །
དེ་ཡང་ཁོང་དག་གིས་འཇོག་སྒོམ་གྱི་ཐབས་ལ་བརྟེན་ནས་སེམས་ཀྱི་གནས་ལུགས་དྲང་ཐད་དུ་
རྟོགས་པའི་ལམ་རྩལ་དུ་བཏོན་པ་དང་། ཐ་མལ་གྱི་ཤེས་པའི་ངང་སྐྱོང་བ་དང་། སྤྱོད་ལམ་རྣམ་བཞི་
204

སྟེགས་མདོའི་སྟོང་ཐུན་ཉི་ཟླའི་འོད་ཟེར།
སྒོམ་དུ་འཁྱེར་བ་སོགས་ཀྱི་ཆོས་སྐད་རྒྱ་ཆེ་ཞིང༌། སངས་རྒྱས་བཅོམ་ལྡན་འདས་ཉིད་ཀྱིས་པདྨར་རེག་
པའི་བརྡ་ཐབས་ཀྱིས་བྱ་རྒོད་ཕུང་པོའི་རི་བོ་ནས་སྙིང་པོ་དོན་གྱི་བསྟན་པ་འོད་སྲུང་ཆེན་པོ་ལ་དངོས་སུ་
གཏད་པ་ཉིད། འོད་སྲུང་ཆེན་པོ་ནས་བོ་དྷི་དྷརྨོཏྟ་རའི་བར་དུ་གཏད་རབས་ཉི་ཤུ་རྩ་བརྒྱད་ལ་བརྒྱུད་པར་
བཤད། དེ་ཡང་པདྨར་རེག་པའི་འཛུམ་དམུལ་htt"ཞེས་པ་འདི་ཡང་བརྒྱུད་པ་འདིའི་བྱུང་བ་དང་
འབྲེལ་བའི་ཧ་ཅང་གྲགས་ཆེ་བའི་གླེང་གཞིའི་ཚིག་ཅིག་ཡིན་ཏེ་འདི་དང་འབྲེལ་བའི་གཏམ་ཅུང་ཟད་ཅིག་
ནི་འོག་ཏུའང་འཆད་དོ། །
དེ་ནས་བོ་དྷི་དྷརྨོཏྟ་ར་མཆོག་སྤྱི་ལོའི་དུས་རབས་དྲུག་པའི་ནང་རྒྱ་ནག་ཏུ་ཕེབས་ཏེ་ཐོག་མར་རྒྱ་ནག་
གི་གོང་མ་ལྱིང་ཝུ་དང་མཇལ་ཡང་གདུལ་བྱར་མ་གྱུར། དེ་ནས་ད་ལྟའི་རྒྱ་ནག་གི་ཧྲོ་ལེན་དགོན་པ་ཡོད་ས་
མཐར་
དེ་ཉིད་དུ་ཕེབས་ནས་བྲག་ཕུག་ཅིག་ལ་ཞལ་གཏད་ནས་ལོ་དགུར་སྒོམ་ལ་བཞུགས་པར་བཤད།
བསམ་གཏན་གྱི་མན་ངག་སྙན་རྒྱུད་དག་བརྒྱུད་རབས་གཉིས་པ་བསམ་གཏན་མཁན་པོ་ཧུའི་ཁི་ 'uf'ལ་
ཆིག་བརྒྱུད་དུ་གཏད་དེ། དེ་ཡང་《འཕགས་པ་ལང་ཀར་གཤེགས་པའི་མདོ》འི་མན་ངག་ལ་བརྟེན་ནས་
བཤད་པར་གསུངས། དེ་རྗེས་རྒྱ་ནག་ནས་སྐུ་གཤེགས་པའི་ཚུལ་བསྟན་ཀྱང་དོན་ལ་ཕྱིར་རྒྱ་གར་དུ་ཕེབས་
པའི་གསུངས་སྲོལ་དེ་རང་རེའི་ཕ་དམ་པའི་རྣམ་ཐར་དང་ཆ་འདྲ་བ་ཞིག་ཏུ་ཡོད།
དྷརྨོཏྟ་རས་མཛད་པའི་གཞུང་《འཇུག་སྒོ་གཉིས་དང་སྤྱོད་པ་བཞི་》《=Aj》ལ་སོགས་པ་འགའ་
ཞིག་ནི་ད་ལྟའང་བཞུགས། སྔ་འགྱུར་སྐབས་བོད་ཡིག་ཏུ་འགྱུར་བ་འགའ་ཞིག་གི་མཚན་ཙམ་དཀར་ཆག་རྙིང་
པར་འབྱུང་བ་དང་། ཏུན་ཧོང་ནས་རྙེད་པའི་བོད་ཡིག་གི་གསུང་ཐར་ཐོར་རེ་ཙམ་ད་ལྟའང་ཡོད་འདུག་གོ །
དེ་ནས་ཧུའི་ཁི་ཡིས་བརྒྱུད་རབས་གསུམ་པ་བསམ་གཏན་མཁན་པོ་ཟིན་ཚན་%%ལ་གཏད། དེས་
བརྒྱུད་རབས་བཞི་པ་བསམ་གཏན་མཁན་པོ་ཏའོ་ཞིན་¯ལ་གཏད། དེས་བརྒྱུད་རབས་ལྔ་པ་བསམ་
གཏན་མཁན་པོ་ཧོང་རེན་%,.. ནམ་བཟོད་པ་རྒྱ་ཆེན་ལ་གཏད།
བརྒྱུད་རབས་བཞི་པའི་དུས་ནས་བསམ་གཏན་གྱི་མན་ངག་དག་གཙོ་ཆེར་《འཕགས་པ་འཇམ་
དཔལ་གྱིས་བསྟན་པའི་ཤེས་རབ་ཀྱི་ཕ་རོལ་ཏུ་ཕྱིན་པའི་མདོ》འི་མན་ངག་ལ་བརྟེན་ནས་བཤད་པ་དང་།
བརྒྱུད་རབས་དྲུག་པ་ཧུའི་ནིང་titགི་དུས་ནས་《འཕགས་པ་རྡོ་རྗེ་གཅོད་པ་》ཉིད་ལ་བརྟེན་ནས་གཙོ་བོར་
འཆད་པར་མཛད་མོད། 《འཕགས་པ་དྲི་མ་མེད་པར་གྲགས་པས་བསྟན་པའི་མདོ》འང་ལུགས་འདིས་
205

སྟེགས་མདོའི་སྟོང་ཐུན་ཉི་ཟླའི་འོད་ཟེར།
ཤིན་ཏུ་གལ་ཆེན་དུ་བྱེད་པའི་ངེས་དོན་གྱི་མདོ་སྡེ་ཞིག་ཡིན་ནོ། །
ཧོང་རེན་གྱི་རྗེས་ནས། ལྷོ་བརྒྱུད་ཏུན་མེན་%""ཅིག་ཅར་བ་དང་། བྱང་བརྒྱུད་ཅན་མེན་#%t""རིམ་
གྱིས་པ་གཉིས་སུ་གྱེས། ལྷོ་བརྒྱུད་ཀྱི་སྲོལ་འབྱེད་པ་ནི་བརྒྱུད་རབས་དྲུག་པ་སློབ་དཔོན་ཆེན་པོ་ཧུའི་ནིང་✖
#ཉིད་ཡིན་ཞིང་། ཁོང་ལ་གྲགས་པ་ཆེ་བའི་སློབ་མ་ཤིན་ཏུ་མང་པོ་བྱུང་བའི་ནང་ནས་བསམ་གཏན་མཁན་
པོ་ཧྲིན་ཧུའི་#དང་། བསམ་གཏན་མཁན་པོ་མ་ཙུའུ་ཏའོ་ཡིས་༑iă-་་དང་། བསམ་གཏན་མཁན་
པོ་ཧཱས་རང་ཤཿ༗དང་། བསམ་གཏན་མཁན་པོ་ཡོང་ཅཱ་ཞོན་ཅེ་*#དང་། བསམ་གཏན་མཁན་པོ་
པེ་ཏྲང་ikསོགས་ཤིན་ཏུ་གྲགས་པ་ཆེ་བའི་སློབ་དཔོན་ཡང་དུ་མ་ཞིག་བྱུང་། དེ་དག་གི་བརྒྱུད་པ་ལས་
བརྒྱུད་པ་གཞན་ཡང་ཁག་མང་པོ་ཞིག་ཏུ་གྱེས་ཤིང་། མཐར་རྒྱ་ནག་ཙམ་དུ་མ་ཟད། འཇར་པན་དང་ཁོ་
རེ་ཡ། ཝེ་ཏི་ནམ་སོགས་རྒྱ་བརྒྱུད་ནང་བསྟན་གྱི་ཁྱབ་ཁོངས་ཧྲིལ་པོར་མ་ཁྱབ་པ་མེད་པར་གྱུར་ཏེ་ད་བར་
ཡུལ་གྲུ་དེ་དག་གི་གཙོ་རྒྱུག་ནང་ཆོས་ཀྱི་གོ་བབས་བཟུང་ཡོད།
དེ་ནས་དུས་རབས་ཉི་ཤུ་པའི་ནང་དུ་གཙོ་བོ་འཇར་པན་གྱི་བཙུན་པ་ཙོང་ཡན་%Rཞུ་བས་སྤྱི་ལོ་
1893ལོར་ཨ་རིར་འཛམ་གླིང་ཆོས་ལུས་ཚོགས་ཆེན་སྟེང་ནས་ཐོག་མར་ནུབ་ཕྱོགས་པའི་ཤེས་ཡོན་པའི་སྤྱི་
ཚོགས་སུ་བསམ་གཏན་ཆོས་ལུགས་ངོ་སྤྲོད་གནང་བ་ནས་ཨ་རིར་ཟེན་གྱི་ལྟེ་གནས་དངོས་སུ་ཚུགས། དེ་
རྗེས་འཇར་པན་གྱི་བསམ་གཏན་རིག་པ་བ་ཟི་ཁི་ཏཱ་ཅི་༣AUh ཡིས་ཆེས་ཐོག་མར་ཨ་རི་ནས་བསམ་
གཏན་ཆོས་ལུགས་སྐོར་གྱི་དབྱིན་ཡིག་གི་དེབ་འགྲེམས་སྤེལ་བྱས་པ་སོགས་ལ་བརྟེན་ནས་ནུབ་ཕྱོགས་
སུའང་ད་ལྟའི་བར་དར་ཁྱབ་ཆེན་པོ་བྱུང་ངོ་། །
དེ་བཞིན་བྱང་བརྒྱུད་པ་ལ་ཡང་མཁན་པོ་ཆེན་པོ་ཧྲིན་ཞུའུ་ཡི་བརྒྱུད་པ་འཛིན་པ་མང་པོ་བྱུང་བ་ལས་
བོད་དུ་ཕེབས་པའི་བསམ་གཏན་མཁན་པོ་གྲགས་ཅན་ཧྭ་ཤང་མ་ཧཱ་ཡ་ན་ཡང་ཐུའུ་བཀྭན་སོགས་ཀྱིས་ཅིག་
ཅར་བའི་བརྒྱུད་འཛིན་ཡིན་པར་བྱས་མོད། བྱང་བརྒྱུད་ཧྲིན་ཞུའུ་ཡི་རྗེས་འཇུག་ཏོང་ཧྲན་ཆོས་སྒོ་ཞེས་པའི་
ལུགས་འཛིན་པ་ཡིན་པར་དེང་གི་རྒྱའི་ཞིབ་འཇུག་པ་དག་གིས་བཤད་དོ། །
༣ བརྒྱུད་རབས་དྲུག་པ་སློབ་དཔོན་ཧུའི་ནིང༌།
《དམ་ཆོས་རིན་པོ་ཆེའི་སྟེགས་བུའི་མདོ་》མཛད་པ་པོ་སློབ་དཔོན་ཆེན་པོ་ཧུའི་ནིང་ནི་དུས་རབས་
206

སྟེགས་མདོའི་སྟོང་ཐུན་ཉི་ཟླའི་འོད་ཟེར།
བདུན་པའི་སྟོད་དེ་སྤྱི་ལོ་638ལ་འཁྲུངས། ཁོང་གི་ཁྱིམ་པའི་སྐབས་ཀྱི་རུས་མིང་ལ་ལུའུ་ཞེས་འབོད།
ཁོང་ཉིད་ཡི་གེ་མི་ཤེས་པ་དང་ཆུང་ནས་ཕ་མེད་པའི་དྭ་ཕྲུག་ཏུ་ལུས་པ་ཞིག་ལས་རིམ་གྱིས་རིགས་སད་པ་
དང་། ཁྱད་པར་དུ་རི་བོ་ཧང་མེ་རུ་བརྒྱུད་རབས་ལྔ་པ་མཁན་པོ་བཟོད་པ་རྒྱ་ཆེན་དང་མཇལ་ཞིང་སྙིང་པོ་
དོན་གྱི་གཏད་རྒྱ་ཐོབ་སྟེ། གཙོ་བོའི་གདན་ས་ཚའོ་ཤིས་ནོར་བུའི་ནགས་སོགས་སུ་ཆོས་མང་པོ་གསུངས་
མཐར་སྤྱི་ལོ་71:ལ་སྐུ་མྱ་ངན་ལས་འདས་པའི་ཚུལ་བསྟན་ཏོ། །
དེ་ཡང་སློབ་དཔོན་ཉིད་ཀྱི་རྣམ་ཐར་རྒྱས་པར་ནི་《སྟེགས་མདོ》འི་ལེའུ་དང་པོ་རང་རྣམ་གྱི་ལེའུ་དང་།
བཅུ་པ་གདམས་གཏད་ཀྱི་ལེའུ་སོགས་སུ་གསལ་བས་འདིར་རྒྱས་པར་མི་གླེང་ངོ༌། །
༤《རབས་དྲུག་སྟེགས་མདོ》
《རབས་དྲུག་སྟེགས་མདོ》འམ་མཚན་རྒྱས་པར་ནི་《སློབ་དཔོན་ཆེན་པོ་ཧྭའི་ནིང་གི་དམ་ཆོས་རིན་
པོ་ཆེ་སྟེགས་བུའི་མདོ་》ཞེས་བྱ་ཞིང་། ཏུན་ཧོང་བྲིས་མ་སོགས་སུ། 《ལྷོ་བརྒྱུད་ཅིག་ཅར་བའི་ཆོས་བླ་
མེད་ཐེག་ཆེན་ཤེས་རབ་ཀྱི་ཕ་རོལ་ཏུ་ཕྱིན་པ་ཆེན་མོ་བརྒྱུད་རབས་དྲུག་པ་སློབ་དཔོན་ཆེན་པོ་ཧུའི་ནིང་གིས་
ཡུལ་ཧྲོ་ཀྲུའུ་ཚངས་ཆེན་དགོན་དུ་བསྩལ་བའི་ཆོས་སྟེགས་བུའི་མདོ་》ཞེས་ཀྱང་འབྱུང་ལ། འདི་ལ་དེང་གི་
ཡོངས་གྲགས་ཀྱི་དཔེ་དང་སྐབས་འདིའི་འགྱུར་གཞིའི་དཔེ་ཉིད་ཀྱི་དབང་དུ་བྱས་ན་ལེའུ་བཅུ་ཡོད་དེ། དང་
པོ་རང་རྣམ་གྱི་ལེའུ། གཉིས་པ་ཤེས་རབ་ཀྱི་ལེའུ། གསུམ་པ་དྲི་བའི་ལེའུ། བཞི་པ་ཞི་ལྷག་གི་ལེའུ།
ལྔ་པ་བསམ་གཏན་གྱི་ལེའུ། དྲུག་པ་བཤགས་པའི་ལེལུ། བདུན་པ་དུས་སུ་བབ་པའི་ལེའུ། བརྒྱད་པ་
ཅིག་ཅར་བ་དང་རིམ་གྱིས་པའི་ལེལུ། དགུ་བ་བཀའ་ཤོག་བསྒྲགས་པའི་ལེལུ། བཅུ་པ་གདམས་གཏད་
ཀྱི་ལེའུ་བཅས་ལེའུ་བཅུ་ལས་གྲུབ།
དེ་ཡང་གཞུང་འདི་ནི་སློབ་དཔོན་ཉིད་ཀྱི་བཀའ་སློབ་དང་ཉམས་མགུར་དག་སློབ་མ་ཆོས་ཀྱི་རྒྱ་མཚོས་
ཡི་གེར་བཀོད་པ་ལས་བྱུང་བ་ཡིན་ཞིང་། སྐུ་འདས་རྗེས་ཀྱི་སྐོར་སོགས་འགའ་ཞིག་ཕྱིས་སུ་བསྣན་པའང་
ཡོད་མོད། རྩ་བའི་གཞུང་ཉིད་ནི་སློབ་དཔོན་ཆེན་པོ་ཧུའི་ནིང་ཉིད་སྐུ་བཞུགས་པའི་དུས་སུ་ཡི་གེར་བཀོད་
ཟིན་པར་མ་ཟད། དོན་གྱི་རྒྱལ་ཚབ་ལྟ་བུར་མངའ་གསོལ་གནང་མཛད་པ་སོགས་ནི་སྟེགས་མདོ་ལེའུ་བཅུ་
པར་གསལ་བ་ལྟར་ལ། འདི་ལ་དཔེ་མི་འདྲ་བ་ཤིན་ཏུ་མང་དུ་བཞུགས་ཤིང་། དེང་གི་སྐབས་སུ་སྐད་
207

སྟེགས་མདོའི་སྟོང་ཐུན་ཉི་ཟླའི་འོད་ཟེར།
རིགས་ཀྱང་མང་པོར་བསྒྱུར་ཟིན་པ་ཡིན་འདུག་གོ །
༥ ཧུའི་ནིང་དང་《སྟེགས་མདོ》འི་ཤུགས་རྐྱེན།
དེ་ཡང་སྤྱིར་བརྒྱུད་རབས་དྲུག་པའི་སྐབས་ལྷོ་བྱང་གི་བརྒྱུད་པ་གཉིས་སུ་གྱེས་ན་ཡང་། རིམ་གྱིས་
རྒྱ་བརྒྱུད་ནང་བསྟན་སྤྱིའི་ཁྲོད་དུ་སློབ་དཔོན་ཧུའི་ནིང་ལ་རྩོད་མེད་ཀྱི་བསམ་གཏན་ཆོས་ལུགས་ཀྱི་ཚབ་
མཚོན་གྱི་གོ་གནས་ཐོབ་ཅིང་། ཁྱད་པར་དུ་《རབས་དྲུག་སྟེགས་མདོ་》འདི་ཉིད་སྔོན་ནས་ད་བར་གྱི་རྒྱ་
བརྒྱུད་ནང་བསྟན་གྱི་བསྟན་བཅོས་ཐམས་ཅད་ཀྱི་ནང་གི་གལ་ཆེ་ཤོས་ལྟ་བུ་ཞིག་ཏུ་གྱུར་ཡོད།
མདོ་འདི་ལ་ཁོང་དག་གིས་སངས་རྒྱས་ཀྱི་བཀའ་དང་གཉིས་སུ་མེད་པ་ལྟ་བུའི་ཡིད་ཆེས་བྱེད་ཅིང༌།
ད་ལྟའི་བར་དུ་དར་ཁྱབ་ཀྱང་ཧ་ཅང་ཆེ། དུས་རབས་ཉི་ཤུ་པའི་ནང་ནས་འཇར་པན་སོགས་བརྒྱུད་ནས་
ནུབ་ཕྱོགས་སུ་ཡང་ཤུགས་ཆེན་པོར་དར།
ཧུའི་ནིང་གི་རྣམ་ཐར་གློག་བརྙན་དུ་ཕབ་པ་མུ་འབྲེལ་ལེའུ་ཉི་ཤུ་ཅན་དང་། དེ་མིན་བཅར་འདྲི་དང་
འབྲེལ་བའི་ལེ་ཚན་བཟོས་པའང་མང་པོ་ཡོད། 《སྟེགས་མདོ་》དང་འབྲེལ་བའི་ཞིབ་འཇུག་ཀྱང་རྒྱ་ཡིག་
དང་དབྱིན་ཡིག་འཇར་པན་ཡི་གེ་སོགས་སུ་ཤིན་ཏུ་མང་པོ་བཞུགས་ཡོད་འདུག་ལ། བསམ་གཏན་པའི་
ཆོས་བརྒྱུད་འདིའི་ཁྲོད་དུ་སློབ་དཔོན་འདི་ཁོ་ནར་རྒྱ་བརྒྱུད་ནང་བསྟན་གྱི་ཡོངས་གྲགས་བསམ་གཏན་ཆོས་
བརྒྱུད་ཀྱི་ཤིང་རྟའི་སྲོལ་འབྱེད་ལྟ་བུར་བཀུར་ཞིང་། ཆེན་པོ་རྒྱའི་ཡུལ་གྱིས་མཚོན་པའི་རྒྱ་བརྒྱུད་དམ་བྱང་
བརྒྱུད་ནང་བསྟན་ཁྱབ་ཡུལ་གྱི་ཤར་ཕྱོགས་ཀྱི་རྒྱལ་ཁབ་དང་མི་རིགས་མང་པོའི་མཚན་ཉིད་རིག་པ་དང༌།
སྒྱུ་རྩལ། འཚོ་བ། བསམ་བློ་བཅས་ཀྱི་ཁྱབ་ཁོངས་ཧྲིལ་པོ་ལ་ཤུགས་རྐྱེན་ཤིན་ཏུ་ཆེན་པོ་ཐེབས་པར་
དེང་གི་དཔྱད་བརྗོད་པ་དག་བཞེད་དོ། །
དེ་ཡང་ཧུའི་ནིང་གི་སློབ་བརྒྱུད་བསམ་གཏན་མཁན་པོ་ཧྲིས་ཧྭས་+Wm;ཡིས། ཉི་མ་གཅིག་ལ་
ལས་མ་བྱས་ན་ཉི་མ་གཅིག་ལ་ཟས་མི་ཟ་(-1%,HZft )ཞེས་པའི་ལུགས་སྲོལ་གཏན་འབེབས་
གནང་བ་སོགས་ལས་ཕྱིས་སུ་དགོན་པ་དག་གིས་སོ་སོས་ཞིང་ཁ་འདེབས་ལས་ཀྱིས་རང་ཁ་རང་གསོ་བྱེད་
པའི་ལུགས་སྲོལ་ཡང་ད་ལྟའི་བར་དུ་དར་ཏེ། འདིར་གནའ་དེང་གི་མཁས་པ་དང་ཞིབ་འཇུག་པ་སོགས་
ཀྱིས་སློབ་དཔོན་ཧུའི་ནིང་དང་ཁོང་གི་གསུང་རབ་《རབས་དྲུག་སྟེགས་མདོ་》ལ་གདེང་འཇོག་གནང་བའི་
208

སྟེགས་མདོའི་སྟོང་ཐུན་ཉི་ཟླའི་འོད་ཟེར།
ཚུལ་བཀྭང་ཏུང་བརྙན་འཕྲིན་ཁང་གིས་བཟོ་སྐྲུན་བྱས་པའི་བརྒྱུད་རབས་དྲུག་པ་ཧུའི་ནིང་དང་ཁོང་གི་ཆོས་
བརྒྱུད་ཀྱི་དར་འཕེལ་སྐོར་ཞིབ་ཏུ་གླེང་བའི་ལེའུ་དྲུག་ཅན་གྱི་དངོས་བྲིས་གློག་བརྙན་ཞིག་ཡོད་པ་དེའི་བརྗོད་
དོན་འགའ་ཞིག་འདིར་དྲངས་ན།
དེ་ལ་གནའི་ཐང་རྒྱལ་རབས་ཀྱི་སྙན་ངག་པ་ཆེན་པོ་བསམ་གཏན་གྱི་བསམ་བློ་ཉིད་སྒྱུ་རྩལ་དང་སྙན་
ངག་གི་ཁོངས་སུ་འདྲེན་པའི་རུ་འདྲེན་ལྟ་བུར་བརྩི་བའི་ཝང་ཝིས་ Eleཀྱིས་ཧུའི་ནིང་ལ་བྲིས་པའི་རྡོ་རིང་
གི་ཡི་གེ་རུ་སློབ་དཔོན་ཁོང་ལ། འཇིག་རྟེན་ན་མཆོག་ཏུ་གྱུར་པའི་མི། (E:2)A)ཞེས་པའི་ཚིག་གིས་
ཆེ་བསྟོད་ཞུས་ཤིང་། དེ་རྗེས་སུ་ལིའུ་ཙོང་ཡན་གྱིས་བྲིས་པའི་ཧུའི་ནིང་དང་འབྲེལ་བའི་རྡོ་རིང་གི་ཡི་གེ་
གཞན་ཞིག་ཏུའང་། གནམ་འོག་གི་བསམ་གཏན་དུ་སྨྲས་སོ་ཅོག་གི་གཞི་རྩ་ནི་ཚའོ་ཤིས་ཡིན་ནོ། །(K
FUWHརྞik )ཞེས་སྨྲས་འདུག་པ་དང་། གཞན་ཡང་ཝང་ཝེས་དང་དུས་ཐོག་མཉམ་པ་ཙམ་དུ་
བྱུང་བའི་ཐང་གི་སྙན་ངག་པ་ལི་ལཱེའི་*#དང་། ཏུའུ་ཧྲོས་L.# པེའི་ཅུས་ཡིས་fi# ལིའུ་ཙོང་ཡོན་
FI:i;Ë ཏུའུ་མོའུ་+k ལིས་ཧྲང་ཡིང་F%སོགས་ཀྱིས་ཀྱང་ནང་ཆོས་དང་བསམ་གཏན་ཆོས་ལུགས་
བརྗོད་བྱར་བཟུང་བའི་སྙན་ངག་མང་པོ་བྲིས་ཡོད་འདུག་གོ །
ཁྱད་པར་དུ་དེང་སང་ཡང་ཡོངས་སུ་གྲགས་པའི་《ཇའི་བསྟན་བཅོས་》《**》ཞེས་པའི་རྩོམ་
པ་པོའང་བསམ་གཏན་པ་ཞིག་ཡིན་ཞིང་། རྒྱ་ནག་དང་། འཇར་པན། ཀོ་རིའི་ཡ་སོགས་ཀྱི་ཇའི་རིག་
གནས་ཀྱང་ལུགས་འདིའི་དགེ་འདུན་པའི་འཚོ་བ་དང་ཉམས་ལེན་བཅས་གཞི་གཅིག་ཏུ་བསྲེས་པའི་བསྟན་
བཅོས་འདི་ལས་བྱུང་བ་ཡིན་འདུག་ལ། ཇ་དང་བསམ་གཏན་རོ་གཅིག་པ་(་"k)ཞེས་པའི་གསུང་
སྲོལ་དེའི་རྒྱབ་ལྗ